b'\n_START_ARTICLE_\nSegona pantalla\n_START_PARAGRAPH_\nSegona Pantalla: terme que fa refer\xc3\xa8ncia al dispositiu electr\xc3\xb2nic (tablet, smartphone) que un usuari de televisi\xc3\xb3 utilitza per a interaccionar amb el contingut que est\xc3\xa0 consumint.\n_START_SECTION_\nHist\xc3\xb2ria\n_START_PARAGRAPH_\nArran del canvi que es produeix en deixar de banda la televisi\xc3\xb3 tradicional, la televisi\xc3\xb3 social crea una necessitat d\'interacci\xc3\xb3 entre l\'emissor de contingut i els consumidors. Aquesta nova necessitat implica nous serveis, aplicacions i canvis en la producci\xc3\xb3 de continguts. Una part important d\'aquesta nova necessitat es veu satisfeta amb l\'\xc3\xbas de "segones pantalles", ja que proporciona a l\'usuari un mitj\xc3\xa0, que no interromp directament a la reproducci\xc3\xb3 del contingut, sin\xc3\xb3 que proporciona una via paral\xc2\xb7lela, per la qual, l\'usuari pot passar a ser un agent actiu en l\'emissi\xc3\xb3 de contingut o simplement realitzar una altra activitat.\n_START_SECTION_\nAn\xc3\xa0lisi\n_START_PARAGRAPH_\nDiversos estudis demostren la clara tend\xc3\xa8ncia de l\'usuari a utilitzar un dispositiu mentre mira la televisi\xc3\xb3. Demostren tamb\xc3\xa9, una major freq\xc3\xbc\xc3\xa8ncia d\'utilitzaci\xc3\xb3 del tablet o smartphone quan s\'est\xc3\xa0 mirant la televisi\xc3\xb3, fet que altres estudis exposen en distingir un major percentatge de comentaris o posts en xarxes socials, sobre el contingut que s\'est\xc3\xa0 consumint. _NEWLINE__NEWLINE_Sobre aquests estudis, moltes empreses tant de producci\xc3\xb3 de contingut, com de publicitat han adaptat els seus formats, per intentar aconseguir l\'usuari el m\xc3\xa0xim d\'atenci\xc3\xb3 i per tant major rendibilitat._NEWLINE_Les aplicacions s\'estan tornant una extensi\xc3\xb3 natural de la programaci\xc3\xb3 televisiva, tant en directe com sota demanda.'